CELEX: 32010R1067
Language: da
Date: 2010-11-19 00:00:00
Title: Kommissionens forordning (EU) nr. 1067/2010 af 19. november 2010 om tarifering af varer i den kombinerede nomenklatur

20.11.2010   
            
            
               DA
            
            
               Den Europæiske Unions Tidende
            
            
               L 304/11
            
         KOMMISSIONENS FORORDNING (EU) Nr. 1067/2010
   af 19. november 2010
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. november 2010.
      
         
            For Kommissionen På formandens vegne
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En vare (såkaldt »brusehoved«) fremstillet af plast med nikkelbelægning, der anvendes til at sprede vand gennem en dyse.
                              Den er forsynet med en kontraventil, der forhindrer vandet i at løbe tilbage. Ventilen regulerer dog ikke vandstrømmen.
                              Vandstrømmen fra dysen reguleres gennem den vandhane, som varen skal tilsluttes ved hjælp af en bøjelig slange.
                           
                        
               
                  3924 90 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3924 og 3924 90 00.
                  Tarifering under pos. 8481 som en ventil eller lignende er udelukket, da varen er mere end en ventil med indbygget tilbehør, den er et komplet brusehoved (se også Forklarende Bemærkninger til HS, pos. 8481).
                  Tarifering under pos. 8424 som et mekanisk apparat til udsprøjtning, forstøvning eller spredning af væsker er udelukket, da varen ikke indeholder en mekanisme til udsprøjtning, forstøvning eller spredning af væsken. Vandstrømmen fra dysen reguleres alene gennem den vandhane, som varen skal tilsluttes.
                  Varen skal derfor tariferes efter materialets beskaffenhed i kapitel 39.
                  Tarifering under pos. 3922 som en sanitetsartikel af plast er udelukket, da denne position omfatter badekar, brusekar, køkkenvaske, håndvaske, bideter, klosetter samt sæder og låg dertil, skyllecisterner og lignende sanitetsartikler af plast, der er bestemt til fast installation (se også Forklarende Bemærkninger til HS, pos. 3922).
                  Varen skal derfor tariferes under pos. 3924 som en hygiejnisk artikel, af plast.
               
            
                  
                              2.
                           
                           
                              En vare (såkaldt »brusehoved«) fremstillet af plast med nikkelbelægning, der anvendes til at sprede vand gennem en dyse.
                              Den er forsynet med en knap, som både er forbundet med en ventil, der forhindrer vandet i at løbe tilbage, og kan ændre vandstrålens karakter (»regn« eller »massage«). Ventilen regulerer dog ikke vandstrømmen.
                              Vandstrømmen fra dysen reguleres gennem den vandhane, som varen skal tilsluttes ved hjælp af en bøjelig slange.
                           
                        
               
                  8424 89 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8424 og 8424 89 00.
                  Tarifering under pos. 8481 som en ventil eller lignende er udelukket, da varen er mere end en ventil med indbygget tilbehør, den er et komplet brusehoved (se også Forklarende Bemærkninger til HS, pos. 8481).
                  Mekanismen til ændring af vandstrålens art giver varen karakter af et mekanisk apparat til udsprøjtning, forstøvning eller spredning af væsker.
                  Varen skal derfor tariferes under pos. 8424.
               
            
                  
                              3.
                           
                           
                              En vare (såkaldt »brusehoved«) fremstillet af plast med nikkelbelægning, der anvendes til at sprede vand gennem en dyse, men varen er hverken forsynet med en kontraventil eller en mekanisme, som kan ændre vandstrålens karakter.
                              Vandstrømmen fra dysen reguleres gennem den vandhane, som varen skal tilsluttes ved hjælp af en bøjelig slange.
                           
                        
               
                  3924 90 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3924 og 3924 90 00.
                  Tarifering under pos. 8424 som et mekanisk apparat til udsprøjtning, forstøvning eller spredning af væsker er udelukket, da varen ikke indeholder en mekanisme til udsprøjtning, forstøvning eller spredning af væsken. Vandstrømmen fra dysen reguleres alene gennem den vandhane, som varen skal tilsluttes.
                  Varen skal derfor tariferes efter materialets beskaffenhed i kapitel 39.
                  Tarifering under pos. 3922 som en toiletartikel af plast er udelukket, da denne position omfatter badekar, brusekar, køkkenvaske, håndvaske, bideter, klosetter samt sæder og låg dertil, skyllecisterner og lignende sanitetsartikler af plast, der er bestemt til fast installation (se også Forklarende Bemærkninger til HS, pos. 3922).
                  Varen skal derfor tariferes under pos. 3924 som en hygiejnisk artikel, af plast.